**ROMÂNIA**

**JUDEȚUL BISTRIȚA- NĂSĂUD**

**Consiliul Local al comunei Feldru**

**HOTĂRÂRE**

privind aprobarea cererii de finanțare și a devizului general estimativ aferent obiectivului de investiții **„Înființarea distribuției de gaze naturale în Comunele Rebrișoara, Rebra și Feldru - județul Bistrița - Năsăud”**

 Consiliul local al comunei Feldru întrunit în ședință de îndată din data de 20.04.2022 în prezența a 15 consilieri din totalul de 15 consilieri în funcție

Având în vedere:

- Raportul compartimentului de resort al primarului comunei Feldru nr. 4888 din 19.04.2022

- Referatul de aprobare a primarului comunei Feldru nr.4889 din 19.04.2022

Luând în considerare Ordonanța de urgență nr. 95/2021 pentru aprobarea Programului național de investiții "Anghel Saligny";

Raportat la Ordinul nr. 278/167/2022 privind aprobarea Normelor metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoria de investiții prevăzută la art. 4 alin. (1) lit. e) din Ordonanța de urgență a Guvernului nr. 95/2021;

Hotărârea Guvernului României 907/2016 privind etapele de elaborare și conținutul - cadru al documentațiilor tehnico - economice aferente obiectivelor/proiectelor de investiții finanțate din fonduri publice;

Devizul general estimativ întocmit de SST Grup Transilvania SRL;

In conformitate cu prevederile Legii nr. 24/2000 privind normele de tehnică legislativă pentru elaborarea actelor normative, cu modificările şi completările ulterioare;

în temeiul prevederilor art. 129 al (1), al (2) lit.b, art. 139 alin. 3, art. 196 lit. a) şi art. 197 din O.U.G. nr. 57/2019 privind Codul Administrativ, cu modificările şi completările ulterioare

**H O T Ă R Ă ŞT E :**

Art.1.Se aprobă cererea de finanțare pentru obiectivul de investiții “Înființarea distribuției de gaze naturale în Comunele Rebrișoara, Rebra și Feldru - județul Bistrița - Năsăud”, cerere care va fi depusă în cadrul Programului Național de Investiții "Anghel Saligny".

Art.2.Se aproba devizul general estimativ aferent cererii de finanțare, conform anexei la prezenta hotărâre.

Art.3.Primarul Comunei Feldru, prin aparatul de specialitate, va aduce la îndeplinire prevederile prezentei, conform competențelor legale.

Art.4.Prezenta hotărâre a fost aprobată de Consiliul Local al Comunei Feldru , în ședință de îndată cu respectarea prevederilor art.139 din Codul administrativ respectiv cu un număr de 15 voturi ,,pentru, un număr de 0 voturi împotrivă și un număr de 0 abțineri din totalul de 15 consilieri locali prezenți la ședință.

Art.5.Prezenta hotărâre se aduce la cunoștința publică prin afișare la sediul Consiliului Local al Comunei Feldru și se comunică cu:

- Instituția Prefectului Județului Bistrița-Năsăud

- Primarului Comunei Feldru

- Compartimentului urbanism şi biroului financiar-contabil din cadrul Comunei Feldru

- Ministerului Dezvoltării, Lucrărilor Publice și Administrației

Președinte de ședință, Contrasemnează secretar general al comunei,

 Neamți Daniel Beșuțiu Gavrilă

Nr. 18 din 20.04.2022